Diari Oficial de la Generalitat Valenciana


Sumari del DOGV 3486, del 03-05-1999 (1999/3544)

Informació pública de la llista d'aspirants seleccionats en les proves selectives d'accés al grup E de naturalesa laboral, controlador pesador d'abocaments.
------------------------------------------------------------------------------------------------------------------------------------------------------------

### Dades del document

Número de DOGV
:   3486

Data del DOGV
:   03-05-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/3544


Organisme emissor
:   Consell Metropolita de l'Horta

Tipus de document
:   Anunci

Informació pública de la llista d'aspirants seleccionats en les proves selectives d'accés al grup E de naturalesa laboral, controlador pesador d'abocaments. [1999/M3544]
  
El president del Consell Metropolità de l'Horta va dictar, amb data 8 d'abril de 1999, la següent resolució (Decret núm. 131/1999):
  
Concloses les proves corresponents a la convocatòria 1/1998, en compliment de la Resolució de 19 de maig de 1998 dictada per la Presidència del Consell Metropolità de l'Horta, (DOGV.núm. 3.315 de 25.08.1998, i BOP núm. 179 de 30.07.1998), mitjançant la qual es va disposar la celebració de proves selectives d'accés al grup E de naturalesa laboral (controlador pesador d'abocaments), i de conformitat amb el que estableixen les bases 10 i 11 de la convocatòria, resolc:
  
Primer
  
Publicar, a proposta del tribunal, la llista comprensiva dels aspirants seleccionats en les presents proves, amb indicació de la puntuació obtinguda que queda configurada en els següents termes:
  
Segon
  
En el termini de 20 dies hàbils, comptats des del següent a la publicació d'aquesta resolució en el Diari Oficial de la Generalitat Valenciana, els aspirants proposats en el punt anterior, hauran de presentar en el Consell Metropolità de l'Horta, plaça de l'Ajuntament, número 9, València, els següents documents:
  
a) Certificació de naixement expedida pel registre civil corresponent o fotocòpia del document nacional d'identitat, acompanyada de l'original per a la seua compulsa. En el cas que l'aspirant complisca la condició de nacional d'un de la resta d'estats membres de la Unió Europea o d'aquells estats als quals siga d'aplicació la lliure circulació de treballadors, haurà de presentar una fotocòpia del passaport, acompanyada de l'original per a la seua compulsa.
  
b) Còpia autenticada o fotocòpia compulsada de la titulació o justificants d'haver pagat els drets d'expedició, sense perjudici de la seua posterior presentació.
  
c) Declaració de no haver sigut separat mitjançant expedient disciplinari de qualsevol administració o ocupació pública, així com de no trobar-se inhabilitat per a l'exercici de funcions públiques.
  
d) Certificat mèdic de no patir cap malaltia ni limitació física o psíquica que impedisca, impossibilite o siga incompatible amb l'exercici de les funcions.
  
e) Els aspirants que hagen fet valer la seua condició de persones amb minusvalideses, un certificat de l'òrgan competent de la comunitat autònoma, o d'un organisme autoritzat per a això, que acredite aquesta condició, així com la seua capacitat per a exercir les tasques i funcions que corresponguen a les places a les quals aspira.
  
Tercer
  
La falta de presentació de la documentació en el termini establit, excepte en els casos de força major, o quan de la presentació dels documents es deduïsca l'incompliment dels requisits de la convocatòria o supòsits de falsedat en la declaració, donarà lloc a la invalidesa de les actuacions de l'aspirant i, amb relació amb aquest, la nul·litat subsegüent dels actes del tribunal i la impossibilitat d'efectuar el seu nomenament, sense perjudici d'altres responsabilitats en què haja pogut incórrer.
  
En aquest cas, la proposta s'efectuarà de conformitat amb el que estableix la base 9.3.
  
Cosa que es fa pública als efectes oportuns.